ད་ལྟའི་ཆར་བོད་ཀྱི་ནང་མིག་རྒྱང་བསྲིངས་མ་ཐུབ་པའི་བྱེད་ཕྱོགས་སྣ་ཚོགས་ཀྱིས་རྐྱེན་པས་རང་བྱུང་ཁོར་ཡུག་ལ་ཉམས་ཆག་ཚབས་ཆེ་བཏང་བ་དང་།མི་འབོར་སྤོ་ཞུགས་ཀྱིས་བོད་རིགས་མིན་པའི་མི་གྲངས་ཧ་ཅང་མང་དུ་སོང་བས་བོད་མི་རྣམས་རང་ཡུལ་ནང་གྲངས་ཉུང་དུ་འགྱུར་བཞིན་པ་ནས་སྐད་ཡིག་དང་།ཡུལ་གོམས་གཤིས་ལུགས་སོགས་བོད་མིའི་རང་གཤིས་ངོ་བོ་རིམ་ཡལ་གྱིས་མི་རིགས་ཆེན་པོའི་ནང་མངོན་མེད་དུ་སིམ་བཞིན་པར་མ་ཟད།དྲག་གནོན་གྱིས་འགྲོ་བ་མིའི་ཐོབ་ཐང་ལ་བརྡལ་བཤིག་དང་།ཆོས་དད་རང་དབང་ལ་བཀག་འགོགཆོས་ཕྱོགས་ཀྱི་གནས་ཚུལ་སྲིད་དོན་དུ་བེད་སྤྱོད་ལོག་པར་བྱེད་པ་སོགས་བྱ་སྤྱོད་སྣ་ཚོགས་སྤེལ་བཞིན་འདུག་པ་དེ་དག་ནི་བོད་མི་རིགས་ཀྱི་རིན་ཐང་ལ་བརྩི་བཀུར་མེད་པ་དང་།བོད་རྒྱ་མི་རིགས་ཁ་བྲལ་བཏང་སྟེ་མི་རིགས་མཐུན་བསྒྲིལ་ལ་འགོག་རྐྱེན་ཆེན་པོ་ཆེད་དུ་བཟོས་པ་ཞིག་ཡིན་པས་འཕྲལ་དུ་མཚམས་འཇོག་དགོས་པའི་སྐུལ་ལྕག་བྱེད་ཀྱི་ཡོད།